
Parlamentul  României

Camera  Deputaţilor

Comisia pentru industrii si servicii






                 Bucureşti, 09.10.2012




                                         
                                     Nr.23/215/2012
AVIZ
asupra proiectului de Lege privind aprobarea Ordonanţei Guvernului nr.15/2012 pentru modificarea şi completarea Legii nr.571/2003 privind Codul fiscal



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu proiectul de Lege privind aprobarea Ordonanţei Guvernului nr.15/2012 pentru modificarea şi completarea Legii nr.571/2003 privind Codul fiscal, transmis cu adresa nr. P.L.x. 387 din 01 octombrie 2012, înregistrat sub nr.23/215 din 02 octombrie 2012.


Consiliul Legislativ, cu avizul nr.673/24.08.2012, avizează favorabil proiectul de ordonanţă cu observaţii şi propuneri.



Consiliul Economic şi Social, cu actul nr.1862/22.08.2012, avizează favorabil proiectul de ordonanţă.


Senatul, în  şedinţa din 24 septembrie 2012, a adoptat proiectul de lege.


Proiectul de lege are ca obiect de reglementare modificarea şi completarea Legii nr.571/2003 privind Codul fiscal, cu modificările şi completările ulterioare, în scopul compatibilizării legislaţiei româneşti în materie cu legislaţia comunitară, în principal în domeniul taxei pe valoarea adăugată, precum şi pentru asigurarea unui cadru fiscal propice redresării întreprinderilor mici şi mijlocii afectate de criză.


Examinarea propunerii legislative a avut loc în şedinţa comisiei din data de 09 octombrie 2012.

În urma dezbaterilor, membrii comisiei au hotărât, în unanimitate, avizarea favorabilă a proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

PREŞEDINTE,
Iulian Iancu

